section_heading: Primjena
paragraph_text: Koristi se za liječenje esencijalne arterijske hipertenzije u definiranoj dnevnoj dozi od 2 mg. Trandolapril se ne smije primijeniti u slučaju prijašnje pojave angioneurotskog edema, suženja bubrežnih arterija, stanja nakon transplantacije bubrega, suženja aortalnog ili mitralnog ušća srca, hipertrofijske kardiomiopatije, primarno povišene koncentracije aldosterona u krvi, za vrijeme trudnoće i za vrijeme dojenja.